# data[].attributes.headline
ΓΑΛΑΖΙΑ ΦΑΛΑΙΝΑ

# data[].attributes.subject
ΓΑΛΑΖΙΑ ΦΑΛΑΙΝΑ

# data[].attributes.body
Η γαλάζια φάλαινα (επιστημονική ονομασία: Balaenoptera musculus) είναι ένα θαλάσσιο θηλαστικό που ανήκει στα κητώδη και πιο συγκεκριμένα στα μυστακοκητώδη (μπαλενοφόρες φάλαινες). Με μήκος που φτάνει τα 30 μέτρα και βάρος 190 τόνους (αν και συνήθως ζυγίζουν περίπου 100 τόνους) ή και περισσότερο είναι τα μεγαλύτερα γνωστά ζώα που έχουν υπάρξει ποτέ. Το μωρό της γαλάζιας φάλαινας ζυγίζει 2,5 τόνους και είναι το μεγαλύτερο από όλα τα ζώα.

# data[].attributes.body
Ψάρι (αρχαία ελληνικά: ἰχθύς, λατινικά: piscis) είναι κάθε μέλος μιας ομάδας υδρόβιων κρανιωτών ζωικών οργανισμών που δεν έχουν άκρα με δάκτυλα.

Αρχικά τα ψάρια είχαν ταξινομηθεί σ΄ μιά μόνο ομώνυμη τάξη με το λατινικό όνομα pisces. Σήμερα ταξινομούνται σε 4 ξεχωριστές τάξεις:

1. Αφετοχυώδη ή πλακόδερμα (aphetohyidean, ή aphetohyoidec, ή plakodermi)

2. Χονδριχθύες ή χονδριχθείς (chondrychtyes)

3. Ακτινοπτερύγιοι (actinopterygii)

4. Χοανιχθύες (ή χοανιχθείς) ή Οστεϊχθύες (ή οστεϊχθείς) (choanichtheyes)

# data[].attributes.body
Ο Ζακ-Υβ Κουστώ (Jacques-Yves Cousteau, 11 Ιουνίου 1910 – 25 Ιουνίου 1997) ήταν διάσημος Γάλλος ωκεανογράφος, εξερευνητής, συγγραφέας, φωτογράφος, κινηματογραφιστής, καθώς και μέλος της Γαλλικής Ακαδημίας και της Εθνικής Ακαδημίας Επιστημών των ΗΠΑ.

# data[].attributes.headline
ΦΥΤΟΠΛΑΓΚΤΟΝ

# data[].attributes.subject
ΦΥΤΟΠΛΑΓΚΤΟΝ

# data[].attributes.body
Ο όρος φυτοπλαγκτόν (ή φυτοπλαγκτό) προέρχεται από τις λέξεις «φυτό» και «πλαγκτός» που σημαίνει ταξιδευτής-περιπλανώμενος. Περιλαμβάνει όλους τους φωτοσυνθετικούς μικροοργανισμούς (τόσο προκαρυωτικούς - Κυανοβακτήρια- όσο και ευκαρυωτικούς) που είναι προσαρμοσμένοι να ζουν αιωρούμενοι σε επιφανειακά ύδατα λιμνών, ποταμών και ωκεανών .

Οι πλουσιότερες σε είδη ομάδες του φυτοπλαγκτού είναι:

Κυανοβακτήρια

Χλωροφύκη

Διάτομα

Δινομαστιγωτά

Απτόφυτα

Χρυσοφύκη

Κρυπτομονάδες

# data[].attributes.headline
ΤΑΦΡΟΣ ΤΩΝ ΜΑΡΙΑΝΩΝ

# data[].attributes.subject
ΤΑΦΡΟΣ ΤΩΝ ΜΑΡΙΑΝΩΝ

# data[].attributes.body
Η Τάφρος των Μαριανών είναι το βαθύτερο σημείο των ωκεανών του πλανήτη και το χαμηλότερο σημείο της επιφάνειας του φλοιού της Γης, καθώς φτάνει στα 10.983 μέτρα (± 25 μέτρα)[1] κάτω από την επιφάνεια της θάλασσας. Βρίσκεται στον δυτικό Ειρηνικό Ωκεανό στα ανατολικά των Μαριάνων νήσων (Mariana Islands).

Η τάφρος έχει 2.550 χιλιόμετρα μήκος και μέσο πλάτος μόλις 69 χιλιόμετρα φτάνοντας το μέγιστο βάθος στην άβυσσο του Τσάλεντζερ. Εάν το Έβερεστ, η υψηλότερη κορυφή της Γης σε ύψος 8.848 μέτρα πάνω από το επίπεδο της θάλασσας, βρισκόταν στο βαθύτερο σημείο της τάφρου τότε θα ήταν 2.135 μέτρα κάτω από την επιφάνεια. Το βαθύτερο σημείο της τάφρου δεν είναι το κοντινότερο σημείο στο κέντρο της Γης, καθώς η Γη δεν είναι τέλεια σφαίρα, με αποτέλεσμα πολλά σημεία του πυθμένα του αρκτικού ωκεανού να βρίσκονται πιο κοντά στο κέντρο της Γης.

# data[].attributes.headline
ΑΤΛΑΝΤΙΚΟΣ ΩΚΕΑΝΟΣ

# data[].attributes.subject
ΑΤΛΑΝΤΙΚΟΣ ΩΚΕΑΝΟΣ

# data[].attributes.body
Ο Ατλαντικός Ωκεανός είναι ο δεύτερος μεγαλύτερος ωκεανός της Γης και καλύπτει το ένα πέμπτο της επιφάνειάς της. Το όνομά του προέρχεται από τον μυθικό Άτλαντα, που έπεσε στον ωκεανό αυτόν καθώς γλίστρησε από το μεγάλο βουνό της Αφρικής.

# data[].attributes.headline
ΙΝΔΙΚΟΣ ΩΚΕΑΝΟΣ

# data[].attributes.subject
ΙΝΔΙΚΟΣ ΩΚΕΑΝΟΣ

# data[].attributes.body
Ο Ινδικός Ωκεανός είναι ο τρίτος μεγαλύτερος ωκεανός της γης και καλύπτει σχεδόν το 20% της επιφάνειάς της. Στο βορρά διαβρέχει τη νότια Ασία (μέρος της οποίας είναι η Ινδική χερσόνησος), στη δύση την Αραβία και την Αφρική και στην ανατολή τη χερσόνησο της Μαλαισίας, τις νήσους Σούνδες και την Αυστραλία.

# data[].attributes.headline
ΕΙΡΗΝΙΚΟΣ ΩΚΕΑΝΟΣ

# data[].attributes.subject
ΕΙΡΗΝΙΚΟΣ ΩΚΕΑΝΟΣ

# data[].attributes.body
Ο Ειρηνικός Ωκεανός είναι ο μεγαλύτερος ωκεανός της Γης και πήρε το όνομά του από τον Πορτογάλο θαλασσοπόρο Μαγγελάνο. Εκτείνεται στο ένα τρίτο της επιφάνειας της Γης με έκταση 165.250.000 χλμ² από τη Βερίγγειο θάλασσα στην Αρκτική, μέχρι τη Θάλασσα του Ρος στην Ανταρκτική. Στα δυτικά διαβρέχει την Ασία και την Αυστραλία, ενώ στα ανατολικά την Αμερική.

# data[].attributes.headline
ΜΕΣΟΓΕΙΟΣ ΘΑΛΑΣΣΑ

# data[].attributes.subject
ΜΕΣΟΓΕΙΟΣ ΘΑΛΑΣΣΑ

# data[].attributes.body
Ως Μεσόγειος είναι γνωστή από τα αρχαιότατα χρόνια μεγάλη κλειστή θάλασσα, που βρίσκεται ανάμεσα σε τρεις ηπείρους: την Ευρώπη, την Ασία και την Αφρική. Στα δυτικά συνδέεται με τον Ατλαντικό Ωκεανό, δια του πορθμού του Γιβραλτάρ, στα ανατολικά με την Ερυθρά θάλασσα, δια της διώρυγας του Σουέζ και με την Μαύρη θάλασσα, δια των στενων του Ελλησπόντου- Βοσπόρου.

# data[].attributes.body
Ωκεανός αποκαλείται η πολύ μεγάλη θαλάσσια επιφάνεια. Οι ωκεανοί καλύπτουν έκταση 361 εκατομμυρίων τετραγωνικών χιλιομέτρων της γήινης επιφάνειας. Έχουν συνολικό όγκο 1.335 εκατομμύρια κυβικά χιλιόμετρα και το μέσο βάθος τους είναι 3.688 μέτρα (σχεδόν τα μισά από τα παγκόσμια θαλάσσια ύδατα έχουν βάθος άνω των 3.000 μέτρων).